Davlat rahbarlari Bahouddin Naqshband maqbarasiga tashrif buyurdi

01.05.2018
Shavkat Mirziyoyev va Rajab Tayyip Erdogʻan Buxoroga tashrifi avvalida Bahouddin Naqshband maqbarasini ziyorat qildilar. Qur’on tilovat qilindi.
O‘zbek va turk xalqlarining dini, ma’naviy qadriyatlari bir. Yurtimizda yashagan avliyo va allomalar Turkiyada ham e’zozlanadi. Buyuk ajdodimiz Bahouddin Naqshband ana shunday siymolardan biridir.
Oliy martabali mehmonga uning hayoti, islom dini rivojiga qoʻshgan ulkan hissasi, «Koʻngling Allohda, qoʻling mehnatda boʻlsin» degan gʻoyaning mazmun-mohiyati haqida soʻzlab berildi.
Mustaqillik yillarida bu maskan yurtdoshlarimiz va xorijiy sayyohlar koʻp keladigan ziyoratgohga aylandi.
Turkiya Prezidenti O‘zbekiston buyuk allomalar yurti ekanini, xalqimiz tarixi va ma’naviyatiga hurmati balandligini ta’kidladi.
Ziyorat turkiyalik mehmonlarda katta taassurot qoldirdi.